|  |  |
| --- | --- |
| **Тасдиқ мекунам**  Вазири энергетика ва захираҳои  оби Ҷумҳури Тоҷикистон  \_\_\_\_\_\_\_\_\_\_\_Ҷумъа Д.Ш.  «\_\_\_»\_\_\_\_\_\_\_\_\_\_2024 сол | **Тасдиқ мекунам**  Вазири рушди иқтисод ва савдои Ҷумҳури Тоҷикистон  \_\_\_\_\_\_\_\_\_\_\_Завқизода З.А.  «\_\_\_»\_\_\_\_\_\_\_\_\_\_2024 сол |

**Дастурамали**

**фаъолияти Гурӯҳи кории байниидоравӣ оид ба таъмини истиқлолияти энергетикӣ ва истифодаи самараноки нерӯи барқ**

**(**Дар ҷаласаи Гурӯҳи корӣ аз 8 декабри соли 2023 баррасӣ шудааст**)**

1. **Муқаррароти умумӣ**
   1. Гурӯҳи кории байниидоравӣ оид ба таъмини истиқлолияти энергетикӣ ва истифодаи самараноки нерӯи барқ (минбаъд - Гуруҳи корӣ) дар назди Вазорати энергетика ва захираҳои оби Ҷумҳурии Тоҷикистон (ВЭЗОҶТ) дар сатҳҳои роҳбарикунанда ва техникӣ таъсис дода шуда, ба гурӯҳҳои кории байниидоравие , ки дар доираи Шӯрои миллии рушди назди Президенти Ҷумҳурии Тоҷикистон амал мекунанд, дохил мешавад.
   2. Гурӯҳи кории байниидоравӣ бо мақсади таъмини ҳамгироии ҳадафу вазифаҳои Стратегияи миллии рушди Ҷумҳурии Тоҷикистон барои давраи то соли 2030 ва Ҳадафҳои рушди устувор оид ба ҳалли масъалаҳои таъмини истиқлолияти энергетикӣ ва истифодаи самараноки нерӯи барқ ба барномаҳои соҳавӣ ва маҳаллии рушди иҷтимоию иқтисодӣ, раванди буҷет ва инчунин ба роҳ мондани ҳамоҳангсозӣ ва ҳамкории тарафайни байни мақомоти давлатӣ, шарикони рушд, агентиҳои СММ, ташкилоти ҷомеаи шаҳрвандӣ, ассосиатсияҳои соҳибкорӣ ва дигар ҷонибҳои манфиатдор, ки дар ин самт кор мекунанд, таъсис дода мешавад.
2. **Вазифаҳо ва ваколатҳои асосии Гурӯҳи кории байниидоравӣ**

* муҳокимаи рафти татбиқи Стратегияи миллии рушди Ҷумҳурии Тоҷикистон барои давраи то соли 2030 (СМР 2030), барномаҳои миёнамуҳлати рушди кишвар дар самти таъмини истиқлолияти энергетикӣ ва истифодаи самараноки нерӯи барқ дар ҳошияи ҲРУ, аз ҷумла масъалаҳо ва душвориҳои мавҷуда дар татбиқи, матритсаи амали барномаҳои миёнмуҳлати рушд (БМР) ва ноил гардидан ба нишондиҳандаҳои банақшагирифташуда;
* таҳлили фаъолияти вазорату идораҳо дар самти татбиқи барномаҳои соҳавӣ оид ба таъмини истиқлолияти энергетикӣ ва истифодаи самараноки нерӯи барқ тибқи мақсад ва вазифаҳои СМР-2030 ва БРМ Ҷумҳурии Тоҷикистон;
* таҳияи ҳисоботи миёнамӯҳлати солона ва ниҳоӣ оиди татбиқи СМР-2030, БРМ ва ҲРУ дар соҳаи энергетика дар доираи самти фаъолияти гурӯҳи корӣ;
* пешниҳоди ҳисоботи миёнамӯҳлати солона ва ниҳоӣ ба Котиботи Шӯрои миллии рушди назди Президенти Ҷумҳурии Тоҷикистон мувофиқи шакли тасдиқшудаи ҳисоботӣ.

1. **Самтҳои асосии фаъолияти Гурӯҳи кории байниидоравӣ**

Гурӯҳи кории байниидоравӣ дар самтҳои зерин фаъолият мекунад:

* ҳамоҳангсозии фаъолияти мақомоти давлатӣ, шарикони рушд, агентиҳои СММ, ташкилоти ҷомеаи шаҳрвандӣ, бахши хусусӣ, бизнес - ассосиатсияҳо ва дигар сохторҳои манфиатдор дар самти таъмини истиқлолияти энергетикӣ ва истифодаи самараноки нерӯи барқ, ки дар СРМ-2030, БМР ва дигар ҳуҷҷатҳои стратегӣ, барномаҳои маҳалӣ ва соҳавии рушди иҷтимоию иқтисодии кишвар муайян карда шудаанд;
* такмили сиесати идоракунӣ ва заминаи институтсионалии бахши энергетика**;**
* баланд бардоштани бехатарии энергетикӣ ва истифодаи самараноки барқ тавассути истифодаи принсипҳои иқтисодиети " сабз", сарфаи энергия ва истифодаи захираҳои барқароршаванда;
* диверсификатсияи манбаъҳои энергия, аз ҷумла тавассути истифодаи энергияи офтоб, шамол ва биомасса, инчунин афзоиши ҳисса аз истеҳсоли умумӣ то 250 кВт / соат то соли 2025;
* татбиқи чорабиниҳои ҳамаҷониба оид ба таъминоти энергия ва баланд бардоштани самаранокии энергетикии иқтисоди миллӣ;
* таъмини идоракунии самараноки молиявии бахши энергетика.

1. **Сохтор ва мақоми Гурӯҳи кории байниидоравӣ** 
   1. Гурӯҳи кории байниидоравӣ дар асоси Низмономаи Шӯрои миллии рушди назди Президенти Ҷумҳурии Тоҷикистон, ки бо фармони Президенти Ҷумҳурии Тоҷикистон аз 15 июли соли 2019, №1282 ба тасвиб расидааст, таъсис ёфтааст ва фаъолияти худро тибқи Дастурамали мазкур ва қарорҳои Шӯрои миллии рушди назди Президенти Ҷумҳурии Тоҷикистон, Котиботи он ва қарорҳои Гурӯҳи корӣ амалӣ менамояд.
   2. Гурӯҳи кории байниидоравӣ мақоми машваратӣ дошта, фаъолияти он аз ҷониби ВЭЗОҶТ ва ВРИСҶТ тибқи Дастурамали мазкур ҳамоҳанг карда мешавад.
   3. Аъзои Гурӯҳи кории байниидоравӣ намояндагони мақомоти давлатии дахлдори зерин мебошанд:

* Вазорати рушди иқтисод ва савдои Ҷумҳурии Тоҷикистон,
* Вазорати молияи Ҷумҳурии Тоҷикистон,
* Вазорати адлияи Ҷумҳурии Тоҷикистон,
* Вазорати саноат ва технологияҳои нави Ҷумҳурии Тоҷикистон,
* Вазорати меҳнат, муҳоҷират ва шуғли аҳолии Ҷумҳурии Тоҷикистон,
* Вазорати маориф ва илми Ҷумҳурии Тоҷикистон,
* Вазорати кишоварзии Ҷумҳурии Тоҷикистон,
* Вазорати тандурустӣ ва ҳифзи иҷтимоии аҳолии Ҷумҳурии Тоҷикистон,
* Вазорати корҳои дохилии Ҷумҳурии Тоҷикистон,
* Кумитаи давлатии сармоягузорӣ ва идораи амволи давлатии Ҷумҳурии Тоҷикистон,
* Кумитаи ҳифзи муҳити зисти назди Ҳукумати Ҷумҳурии Тоҷикистон,
* Кумитаи рушди маҳали назди Ҳукумати Ҷумҳурии Тоҷикистон,
* Кумитаи рушди сайёҳии назди Ҳукумати Ҷумҳурии Тоҷикистон,
* Агентии омори назди Президенти Ҷумҳурии Тоҷикистон,
* Академияи миллии илмҳои Тоҷикистон,
* Маркази тадқиқоти стратегии назди Президенти Ҷумҳурии Тоҷикистон,
* ОАХК «Барқи Тоҷик».

шарикони рушд:

* БРСММ (ПРООН),
* Бонки Ҷаҳонӣ,
* Бонки рушди Осиё,
* Иттиҳоди Аврупо,
* Бонки Аврупоии таҷдид ва рушд,
* Бонки Исломии Рушд,
* Намояндагии Агентии Ҷопон оид ба ҳамкории байналмилалӣ (JICA),

Ташкилоти ҷомеаи шаҳрвандӣ:

* Ассосиатсияи миллии соҳибкории хурд ва миёна,
* Кумитаи миллии Паралимпии Тоҷикистон,
* Ассосиатсияи энергетикҳои Тоҷикистон,
* ТҶ Акселерейт Просперити,
* Дигар намояндагони бахши хусусӣ ва ассосиатсияҳои соҳибкорӣ
  1. Гуруҳи кории байниидоравӣ дар ду сатҳ: **сатҳи роҳбарикунанда ва сатҳи техникӣ фаъолият мекунад.**
  2. **Аъзои Гурӯҳи кории байниидоравӣ ҳуқуқ ва уҳдадориҳои зеринро соҳиб мебошанд:**
* вазифадоранд,ки дар ҷаласаҳои Гурӯҳи кории байниидоравӣ ва инчунин раванди омода ва татбиқи нақшаҳои амал ва қарорҳои қабулнамудаи Гуруҳи корӣ иштирок намоянд,
* дар таҳлили раванди фаъолияти вазорату идораҳо, шарикони рушд, агентиҳои СММ, ташкилоти ҷомеаи шаҳрвандӣ, бизнес-ассосиатсияҳо ва дигар тарафҳои манфиатдор дар самти татбиқи барномаҳои соҳавӣ тибқи ҳадафу вазифаҳои СМР 2030 ва ҲРУ ва омоданамоии ҳисоботи фосилавӣ ва ниҳоӣ иштирок намоянд,
* бо ташаббусҳо баромад кунанд, аз рӯи моҳияти масъалаҳои муҳокимашаванда пешниҳодҳо, эродҳо ва ислоҳот ворид намоянд, ба гурӯҳҳои мавзӯӣ ва гурӯҳҳои коршиносон номзадии мутахассисонро пешниҳод намоянд;
* тамоми маълумотеро, ки барои иҷрои вазифаҳояшон ҳамчун аъзои Гурӯҳи корӣ заруранд, дастрас намуда шинос шаванд;
* дар ҷаласаҳои гурӯҳҳои мавзӯӣ ва гурӯҳҳои коршиносон иштирок намоянд;
* озодона фикру ақидаи худро оид ба ҳар як масъалаи фаъолияти Гурӯҳи корӣ баён кунанд.
  1. Аъзои гурӯҳ барои ҳамоҳангсозии фаъолияти Гурӯҳи кории байниидоравӣ, омода ва ташкили ҷаласаҳои он, ҳамоҳангсозии фаъолият оид ба иҷрои қарорҳои Гурӯҳи корӣ ва дигар масъалаҳои марбут ба мавзӯи фаъолияти он, Котиб(от)и Гурӯҳи кориро интихоб мекунанд.
  2. Гузаронидани ҷаласаҳо ва қабули қарорҳои Гуруҳи кории байниидоравӣ дар сатҳи роҳбарикунанда, ки роҳбарони мақомоти давлатӣ, шарикони рушд агентиҳои СММ, ташкилоти ҷомеаи шаҳрвандӣ, бахши хусусӣ ва бизнес – ассосиатсияҳои соҳибкорӣ, ва ҳамаи ҷонибҳои манфиатдорро дар бар мегирад, амалӣ мегардад.
  3. Фаъолияти Гурӯҳи кории байниидоравӣ дар шаклҳои зерин амалӣ мегардад:
* гузаронидани ҷаласаҳои Гурӯҳи корӣ;
* фаъолияти гурӯҳҳои мавзӯӣ ва коршиносон;
* фаъолияти аъзои Гуруҳи корӣ оид ба татбиқи нақшаҳои амал.

4.9. Барои таъмини фаъолияти мунтазами Гурӯҳи кории байниидоравӣ дар сатҳи техникӣ гурӯҳҳои мавзӯӣ ва коршиносӣ дар самтҳои фаъолияти Гурӯҳи корӣ бо ҷалби мутахассисони дахлдор аз ҳисоби аъзои Гуруҳи корӣ (вазорату идораҳо, шарикони рушд, агентиҳои СММ, ташкилоти ҷомеаи шаҳрвандӣ, бахши хусусӣ, бизнес-ассосиатсияҳо ва ҳамаи ҷонибҳои манфиатдор ташкил карда мешаванд.

4.10. Гурӯҳҳои мавзӯӣ ва коршиносӣ (экспертӣ) дар асоси доимӣ ва ё ба муҳлати муайян тибқи нақшаи кории тасдиқшуда фаъолият намуда, дар маҷлисҳои гуруҳи корӣ аз рӯи ҳуҷҷатҳои омодашуда, қарорҳо ва ғайра ҳисобот медиҳанд.

4.11. Масъалаҳое, ки аз ҷониби гурӯҳҳои мавзӯӣ ва коршиносӣ баррасӣ мешаванд ва қоидаҳои кории онҳо дар ҷаласаи Гурӯҳи кории байниидоравӣ тасдиқ мешаванд.

4.12. Бо мақсади татбиқи босамари СМР 2030, барномаҳои миёнамуҳлати рушд ва инчунин тақвият бахшидани муколамаи давлат ва бахши хусусӣ намояндагони ташкилоти ҷомеаи шаҳрвандии шомили гуруҳи корӣ:

* муколамаи доимиро амалӣ гардонида бо мақомоти давлатӣ, вазорату идораҳо, аз ҷумла шарикони рушд, агентиҳои СММ ва дигар ташкилоти ҷомеаи шаҳрвандӣ ҳамкориҳоро рушд медиҳанд;
* ташаббусҳо ва пешниҳодҳои созмони ҷомеаи шаҳрвандӣ, бахши хусусӣ ва ассотсиатсияҳои тиҷоратиро оид ба рушди устувори кишвар ва татбиқи сиёсати иҷтимоию иқтисодии давлат оид ба таъмини истиқлолияти энергетикӣ, истифодаи самараноки қувваи барқ ва дастрасии ҳамаи шаҳрвандони кишвар ба нерӯи барқ мерасонанд;
* ҳамкориҳои тарафайни доимиро бо доираҳои васеи ташкилоти ҷомеаи шаҳрвандӣ, бахши хусусӣ ва бизнес-ассосиатсияҳо амалӣ намуда, ба баланд бардоштани сатҳи огоҳии онҳо оид ба афзалият ва самтҳои калидии фаъолияти давлат ва инчунин ҷалби онҳо ба раванди таҳия ва татбиқи сиёсати иҷтимоӣ-иқтисодӣ дар соҳаи энергетика бо усулҳои гуногун мусоидат мекунанд;
* ба гуруҳи корӣ дар гузаронидани мониторинг ва арзёбии татбиқи сиёсати иҷтимоӣ-иқтисодӣ дар самти энергетика бо ҷамъоварии маводҳои эмпирикии иловагӣ аз ташкилоти ҷомеаи шаҳрвандӣ, бахши хусусӣ ва бизнес-ассосиатсияҳо оид ба татбиқи СМР 2030 ва барномаҳои миёнамуҳлати рушд ва ба инобат гирифтани минтақаҳои гуногуни кишвар ва манфиатҳои нисбатан осебпазири аҳолӣ кумак мерасонанд;
* ба самъи гуруҳи корӣ натиҷаҳои мониторинг ва арзёбии ҷамъиятиро оид ба самтҳои калидии сиёсати ичтимоию иқтисодии давлат дар соҳаи энергетика мерасонанд;
* оид ба гузаронидани чорабиниҳои ҷамъиятӣ дар бораи самтҳои калидии сиёсати ичтимоию иқтисодии давлат дар соҳаи энергетика бо иштироки аъзои гуруҳи корӣ аз ҳисоби намояндагони мақомоти давлатӣ ва дигар мақомоти соҳавӣ бо ташаббусҳо баромад мекунанд.

4.13. Қабул намудани аъзои нав ба ҳайати гуруҳи корӣ аз ҳисоби намояндагони мақомоти давлатӣ, ташкилоти ҷомеаи шаҳрвандӣ, бахши хусусӣ ва бизнес -ассосиатсияҳо аз ҷониби Шӯро бо пешниҳоди Котиботи шӯро амалӣ гардонида мешавад.

4.14. Шомил намудани намояндагони ташкилоти ҷомеаи шаҳрвандӣ ба ҳайати гуруҳи корӣ дар асоси ариза оид ба қабул кардан ба аъзогии гуруҳи корӣ бо замимаи ду тавсиянома аз ташкилоти ҷомеаи шаҳрвандии дорои мақоми ҷумҳуриявӣ амалӣ карда мешавад.

4.15. Шомил намудани намояндагони бахши хусусӣ ва бизнес -ассосиатсияҳо ба ҳайати гуруҳи корӣ дар асоси аризаи онҳо оид ба қабул кардан ба аъзогии гуруҳи корӣ бо замимаи ду тавсиянома аз бизнес-ассосиатсияҳои дорои мақоми ҷумҳуриявӣ амалӣ карда мешавад.

4.16. Намояндагии ташкилоти ҷомеаи шаҳрвандӣ, бахши хусусӣ ва бизнес -ассосиатсияҳо дар ҳайати гуруҳи корӣ бояд на камтар аз 30 фоизи шумораи умумии аъзои гуруҳи кориро ташкил диҳад.

1. **Роҳбари Гурӯҳи кории байниидоравӣ**

5.1. Роҳбари Гурӯҳи кории байниидоравӣ намояндаи Вазорати энергетика ва захираҳои оби Ҷумҳурии Тоҷикистон мебошад. Роҳбари Гурӯҳи корӣ дар доираи ваколатҳои худ тибқи Дастурамали мазкур фаъолияти Гурӯҳи кориро ташкил менамояд.

5.2. Барои ноил шудан ба мақсад ва татбиқи вазифаҳои Гурӯҳи корӣ, Роҳбари гурӯҳи корӣ вазифаҳои зеринро амалӣ менамояд:

* фаъолияти Гурӯҳи кориро ташкилу ҳамоҳанг месозад ва бевосита роҳбарӣ менамояд;
* ҷаласаҳои Гурӯҳи кориро бо иштироки хамаи тарафхои манфиатдорро ташкил мекунад ва мегузаронад;
* Барои баррасӣ ба Гурӯҳи корӣ пешниҳодҳо оид ба ворид намудани тағйироту иловаҳо ба Дастурамали Гурӯҳи корӣ, лоиҳаи нақшаи кории Гурӯҳи корӣ (тағйирот ба нақшаи мазкур), инчунин рӯзномаи ҷаласаи навбатии Гурӯҳи кориро пешкаш менамояд;
* ба ҷонибҳои манфиатдор оид ба қарорҳои маҷлисҳои Гурӯҳи корӣ маълумот медињад;
* аз аъзои Гурӯҳи корӣ маводҳоеро, ки барои иҷрои мақсаду вазифаҳои Гурӯҳи корӣ заруранд, тибқи тартиби муқарраргардида дархост мекунад ва мегирад;
* масъалаҳои марбут ба фаъолияти Гурӯҳи кориро барои муҳокима пешниҳод менамояд;
* бо ҷалби аъзо ва дигар ҷонибони манфиатдор барои иҷрои ќарорҳои Гурӯҳи корӣ чораҳо меандешад;
* дигар вазифахоеро, ки Дастурамали мазкур пешбинӣ намудааст ва ба таъмини иҷрои вазифаҳои Гурӯҳи корӣ нигаронида шудаанд, иљро менамояд;
* иҷрои қарорхои гурӯҳи кориро назорат мекунад;
* дар мавриди зарурӣ зергурӯҳҳоро оид ба соҳаҳои алоҳида таъсис дода, кори гурӯҳҳои мавзӯӣ ва экспертиро ҳамоҳанг месозад;
* протоколҳои ҷаласаҳои Гурӯҳи кории байниидоравии Шӯроро омода ва пеш мебарад;
* ба Котиботи Шӯро ҳисоботи ҷамъбастии Гурӯҳи кории байниидоравиро пешниҳод менамояд.

5.3. Агар Роҳбари гурӯҳи корӣ дар ҷаласаи навбатӣ иштирок карда натавонад, ҷаласаи Гурӯҳи корӣ аз ҷониби яке аз аъзои Гурӯҳи корӣ, намояндаи вазорат ё муассисаи дахлдор, ки аз ҷониби иштирокчиёни ҷаласа интихоб мешавад, бо аз тарафи ӯ иҷро кардани ваколатҳои дахлдори Роҳбари Гурӯҳи корӣ дар ҷаласаи мазкур, баргузор мегардад.

1. **Масъулияти котиб(от)и Гурӯҳи кории байниидоравӣ**

6.1. Котиб(от)и Гурӯҳи кории байниидоравӣ вазифаҳои навбатиро иҷро мекунад:

* супоришҳои Роҳбари гурӯҳи кориро иҷро менамояд;
* дар асоси пешниҳоди аъзои Гурӯҳи кории байниидоравӣ лоиҳаи Накшаи кории Гурӯҳи кориро (тағйирот ба нақшаи мазкур) таҳия намуда, барои баррасӣ ба Роҳбари гурӯҳи корӣ пешниҳод менамояд;
* омодагии ташкилию техникӣ ба ҷаласаҳои Гурӯҳи корӣ, иҷрои карорҳои Гурӯҳи кориро таъмин менамояд;
* омодагии маводҳоро барои баррасӣ дар маҷлисҳои Гурӯҳи корӣ таъмин менамояд;
* протоколи маҷлиси Гурӯҳи кориро пеш мебарад, ки дар он сана, вақт ва ҷои баргузории ҷаласа, ному насаби аъзои гурӯҳи корӣ ва дигар шахсони дар ҷаласа ҳузурдошта, қарорҳои қабулкардаи аъзои Гурӯҳи корӣ ва дигар масъалаҳои дар ҷаласа баррасишуда инъикос меёбанд;
* аъзои Гурӯҳи кориро на дертар аз се рӯз пеш аз гузаронидани маҷлис дар бораи сана, макон ва вақти гузаронидани маҷлиси дар пешистода ва рўзномаи он огоҳ менамояд;
* ба аъзои Гурӯҳи корӣ равона кардани хуҷҷатҳои зарурӣ, карорҳои Гурӯҳи корӣ ва дигар маводҳоро таъмин менамояд;
* ба ташкили фаъолияти гурӯҳҳои мавзӯӣ ва экспертӣ (коршиносӣ) кӯмак мерасонад;
* мониторинги рафти иҷрои карорҳои қабулшударо таъмин намуда, дар бобати вазъи иҷрои онњо дар ҷаласаҳои Гурӯҳи корӣ ҳисобот медиҳад.

1. **Ҷаласаҳои Гурӯҳи кори байниидоравӣ**

7.1. Гурӯҳи кории байниидоравӣ дар доираи салоҳияти худ масъалаҳои зеринро баррасӣ мекунад:

* пешниҳодҳои аъзои Гурӯҳи кории байниидоравӣ, сохторҳои давлатӣ, шарикони рушд, бахши хусусӣ, ассотсиатсияҳои соҳибкорӣ, ташкилотҳои ҷомеаи шаҳрвандӣ;
* масъалаҳое, ки бо ташаббуси Вазорати энергетика ва захираҳои оби ва/ё воҳидҳои сохтории он пешниҳод шудаанд.

7.2. Дар ҷаласаҳои гурӯҳи кории байниидоравӣ натиҷаҳои кори гурӯҳҳои мавзӯъӣ ва эксперти шунида мешаванд ва барои баррасии минбаъдаи масъалаҳо таклифҳо пешниход карда мешаванд.

7.3. Таклифҳое, ки барои баррасӣ аз ҷониби Гурӯҳи кории байниидоравӣ пешниҳод мешаванд, дар шакли хаттӣ ва асоснок манзур карда мешаванд.

7.4. Ба ҷаласаҳои Гурӯҳи кории байниидоравӣ шахсоне даъват шуда метавонанд, ки пешниҳодҳояшон дар ҷаласа баррасӣ карда шаванд ё шахсоне, ки ба манфиатҳояшон ҳангоми баррасии масъала таъсир расонда шавад.

7.5. Ҷаласаҳои Гурӯҳи кории байниидоравӣ вобаста ба зарурат, вале на камтар аз ду маротиба дар як сол гузаронида мешаванд.

6.6. Маҷлис дар ҳузури на камтар аз нисфи шумораи умумии аъзои Гурӯҳи кории байниидоравӣ гузаронидашуда ба ҳисоб меравад.

1. **Қабули қарор аз тарафи Гурӯҳи корӣ**

8.1. Ҳар як аъзои Гурӯҳи корӣ як овоз дорад.

8.2. Қарори Гуруҳи корӣ бо роҳи овоздиҳии ошкоро бо аксарияти маъмули овозҳо қабул карда мешавад. Овози Роҳбари Гурӯҳи корӣ дар сурати баробарии овозҳои аъзои Гурӯҳи корӣ ҳалкунанда мебошад.

8.3. Аъзои Гурӯҳи корӣ, инчунин шахсоне, ки барои иштирок дар ҷаласаҳои Гурӯҳи корӣ даъват шудаанд, ва бо қарори қабулгардида розӣ нестанд, ҳуқуқ доранд хулосаи махсус тартиб дода, онро ба қарор замима кунанд.

8.4. Қарорҳои Гурӯҳи корӣ тавсияҳо ва дастурҳоеро дар бар мегиранд, ки иҷрои онҳо барои ҳамаи аъзои он ҳатмӣ мебошанд.

8.5. Қарори Гуруҳи корӣ дар шакли хаттӣ (дар шакли протокол) тартиб дода мешавад ва аз ҷониби роҳбар имзо карда мешавад.

1. **Муқаррароти ниҳоӣ**

9.1. Гурӯҳи корӣ барои иҷрои вазифаҳо мутобиқи Низомномаи мазкур ҳуқуқ дорад аз Котиботи Шӯро, дигар Гуруҳҳои кории байниидоравӣ, аъзои Гуруҳи корӣ ва шахсони сеюм маълумоти заруриро барои омӯзиши пурра, ҳамаҷониба ва объективии масъалаҳое, ки ба салоҳияти Гурӯҳи корӣ дохил мешаванд, талаб намояд.

9.2. Гурӯҳи корӣ барои омӯзиши пурра ва ҳаматарафаи масъалаи баррасишаванда ҳуқуқ дорад коршиносонро ҷалб намояд.

9.3. Натиҷаҳои фаъолияти Гурӯҳи корӣ дар сомонаи расмии Котиботи Шўрои милли рушди назди Президенти Ҷумҳурии Тоҷикистон, Вазорати энергетика ва захираҳои оби Ҷумҳурии Тоҷикистон ҷойгир карда шуда, дар ҳолати зарурӣ ба ВАО пешниҳод карда мешаванд.